CELEX: 62007CA0228
Language: et
Date: 2008-09-11 00:00:00
Title: Kohtuasi C-228/07: Euroopa Kohtu (kolmas koda) 11. septembri 2008 . aasta otsus (Verwaltungsgerichtshofi (Austria) eelotsusetaotlus) — Jörn Petersen versus Landesgeschäftsstelle des Arbeitsmarktservice Niederösterreich (Sotsiaalkindlustus — Määrus (EMÜ) nr 1408/71 — Artikli 4 lõike 1 punktid b ja g, artikli 10 lõige 1 ja artikkel 69 — Isikute vaba liikumine — EÜ artiklid 39 ja 42 — Kohustuslik pensioni- või õnnetuskindlustus — Kindlustushüvitis osalise või täieliku töövõimetuse korral — Ettemaks hüvitist taotlevatele töötutele — Hüvitise kvalifitseerimine töötushüvitiseks või invaliidsushüvitiseks — Elukohatingimus)

8.11.2008   
            
            
               ET
            
            
               Euroopa Liidu Teataja
            
            
               C 285/8
            
         Euroopa Kohtu (kolmas koda) 11. septembri 2008. aasta otsus (Verwaltungsgerichtshofi (Austria) eelotsusetaotlus) — Jörn Petersen versus Landesgeschäftsstelle des Arbeitsmarktservice Niederösterreich
   (Kohtuasi C-228/07) (1)
   
   (Sotsiaalkindlustus - Määrus (EMÜ) nr 1408/71 - Artikli 4 lõike 1 punktid b ja g, artikli 10 lõige 1 ja artikkel 69 - Isikute vaba liikumine - EÜ artiklid 39 ja 42 - Kohustuslik pensioni- või õnnetuskindlustus - Kindlustushüvitis osalise või täieliku töövõimetuse korral - Ettemaks hüvitist taotlevatele töötutele - Hüvitise kvalifitseerimine „töötushüvitiseks’ või „invaliidsushüvitiseks’ - Elukohatingimus)
   (2008/C 285/12)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: Jörn Petersen
   
      Kostja: Landesgeschäftsstelle des Arbeitsmarktservice Niederösterreich
   Kohtuasja ese
   Eelotsusetaotlus — Verwaltungsgerichtshof — EÜ artikli 39 ja nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 01/05, lk 35) artikli 4 lõike 1 punktide b ja g tõlgendamine — Töötuskindlustushüvitise, mille maksmine ei sõltu tingimusest, et hüvitise taotleja peab olema töövõimeline või valmis tegema tööd, ning mida makstakse kuni lõpliku otsuse tegemiseni ettemaksena töötutele, kes on seda eelnevalt seadusjärgsest pensioni- või õnnetusjuhtumikindlustusest taotlenud vähenenud töövõime või töövõimetuse tõttu, kvalifitseerimine töötushüvitisena või invaliidsushüvitisena — Siseriiklik norm, mis näeb ette selle hüvitise õiguse peatumise, kui asjaomane töötu elab teises liikmesriigis
   Resolutiivosa
   
               1)
            
            
               Niisugust hüvitist, nagu on kõne all põhikohtuasjas, tuleb pidada „töötushüvitiseks” nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97) artikli 4 lõike 1 punkti g mõttes.
            
         
               2)
            
            
               EÜ artiklit 39 tuleb tõlgendada nii, et sellega on vastuolus, kui liikmesriik kehtestab sellise hüvitise suhtes, mis on kõne all põhikohtuasjas ja mida tuleb pidada „töötushüvitiseks” määruse nr 1408/71 artikli 4 lõike 1 punkti g mõttes, tingimuse, et õigustatud isikute elukoht peab olema selle riigi territooriumil, ilma et ta esitaks mingeid asjaolusid, mis võimaldaks niisugust tingimust pidada objektiivselt õigustatuks ja proportsionaalseks.
            
         
      (1)  ELT C 170, 21.7.2007.